stanford-oval/wikipedia huggingface dataset:
אלדד בן שטרית
הערות שוליים

1 2 3  Hadassah Medical Center - Rheumatology, www.hadassah.org.il
↑  E Ben-Chetrit, E K Chan, K F Sullivan, E M Tan, A 52-kD protein is a novel component of the SS-A/Ro antigenic particle., Journal of Experimental Medicine 167, 1988-05-01, עמ' 1560–1571 doi: 10.1084/jem.167.5.1560
↑  E. Ben-Chetrit, B. J. Gandy, E. M. Tan, K. F. Sullivan, Isolation and characterization of a cDNA clone encoding the 60-kD component of the human SS-A/Ro ribonucleoprotein autoantigen., The Journal of Clinical Investigation 83, 1989-04-01, עמ' 1284–1292 doi: 10.1172/JCI114013
↑  J. P. Buyon, E. Ben-Chetrit, S. Karp, R. A. Roubey, Acquired congenital heart block. Pattern of maternal antibody response to biochemically defined antigens of the SSA/Ro-SSB/La system in neonatal lupus., The Journal of Clinical Investigation 84, 1989-08-01, עמ' 627–634 doi: 10.1172/JCI114208
↑  The French FMF Consortium, Alain Bernot, Christian Clepet, Corinne Dasilva, A candidate gene for familial Mediterranean fever, Nature Genetics 17, 1997-09-XX, עמ' 25–31 doi: 10.1038/ng0997-25
↑  Elaine F. Remmers, Fulya Cosan, Yohei Kirino, Michael J. Ombrello, Genome-wide association study identifies variants in the MHC class I, IL10 , and IL23R-IL12RB2 regions associated with Behçet's disease, Nature Genetics 42, 2010-08, עמ' 698–702 doi: 10.1038/ng.625
↑  Fabrizio De Benedetti, Marco Gattorno, Jordi Anton, Eldad Ben-Chetrit, Canakinumab for the Treatment of Autoinflammatory Recurrent Fever Syndromes, New England Journal of Medicine, 2018-05-16 doi: 10.1056/NEJMoa1706314
↑  Eldad Ben-Chetrit, Marco Gattorno, Ahmet Gul, Daniel L. Kastner, Consensus proposal for taxonomy and definition of the autoinflammatory diseases (AIDs): a Delphi study, Annals of the Rheumatic Diseases 77, 2018-11-01, עמ' 1558–1565 doi: 10.1136/annrheumdis-2017-212515
↑  יקיר האיגוד הישראלי לראומטולוגיה | החברה לאיכות ברפואה, באתר דוקטורס אונלי Doctors Only
אנתוני סטוקס

אנתוני סטוקס (באנגלית: Anthony Stokes; נולד ב-25 ביולי 1988) הוא כדורגלן עבר אירי שישחק בעמדת החלוץ.
קריירה

סטוקס התחיל את הקריירה הבוגרת שלו ב-2005 במועדון האנגלי ארסנל, שם שיחק שנה אחת בעונת 2005–2006. לאחר מכן הושאל לפלקירק, ובעונת 07–2006 הוא הבקיע 14 שערים ב-16 משחקים בליגת העל הסקוטית. הוא נמכר במחיר של 2 מיליון פאונד לסנדרלנד, אבל הוא היה צריך להיאבק כדי להישאר בקבוצה הבכירה של המועדון. באוגוסט 2009 חזר סטוקס אל הליגה הסקוטית כאשר חתם בהיברניאן שרכשה אותו בעלות של כחצי מיליון פאונד. בעונה הראשונה שלו במועדון, עונת 10–2009, הוא הבקיע 20 שערים. בתחילת עונת 11–2010 עבר לסלטיק שרכשה אותו ב-1.2 מיליון פאונד. סטוקס שיחק בסלטיק עד אמצע עונת 16–2015 שבה הושאל להיברניאן שזכתה באותה עונה בגביע הסקוטי.
אליו פאדרה

אליו פאדרה (באנגלית: Alieu Fadera נולד ב-3 בנובמבר 2001 בפג'ארה שבגמביה) הוא כדורגלן גמביאני המשחק בעמדת קשר הכנף בקבוצת קומו מהסרייה א' ובנבחרת גמביה.
קריירת מועדונים

פאדרה גדל במחלקת הנוער של ריאל דה בנג'ול, והחל את הקריירה המקצוענית שלו בקבוצה הבוגרת של המועדון במסגרת ליגת העל הגמביאנית.
ב-6 במרץ 2020 חתם בפוהרוני מליגת העל הסלובקית. הוא ערך 34 הופעות ליגה במדי המועדון, בהן הבקיע ששה שערים.
ב-3 באוגוסט 2021 חתם פאדרה על חוזה לארבע שנים בזולטה ורכם מליגת העל הבלגית. הוא ערך 51 הופעות ליגה במדי המועדון, בהן הבקיע ששה שערים.
ב-1 ביולי 2023 חתם פאדרה בראסינג גנק מליגת העל הבלגית. ב-25 ביולי ערך את הופעת הבכורה שלו במועדון, בתיקו 1-1 נגד סרבט ז'נבה במסגרת הסיבוב השני במוקדמות ליגת האלופות לעונת 2023/2024. ב-29 ביולי ערך את הופעת הבכורה שלו בליגה, בניצחון 4-0 על ר.ו.ד. מולנבק במסגרת המחזור הראשון לעונת 2023/2024. במשחק זה הבקיע את שער הבכורה שלו במועדון.
ב-14 באוגוסט 2024 חתם פאדרה על חוזה ל-4 שנים בקומו מהסרייה א'.
קריירה בינלאומית

ב-20 בנובמבר 2022 ערך פאדרה את הופעת הבכורה שלו בנבחרת גמביה, בתיקו 0-0 נגד נבחרת גינאה ביסאו במשחק ידידות.
נכלל בסגל נבחרת גמביה לטורניר גביע אפריקה לאומות 2023.
הערות שוליים

↑  je späť v tíme. Novou posilou aj hráč z Gambie באתר הרשמי של פוהרוני, 6 במרץ 2020 (בסלובקית)
↑  Alieu Fadera gaat ALL-IN voor Essevee באתר הרשמי של זולטה ורכם, 3 באוגוסט 2021 (בהולנדית)
↑  Chiara Poloni, Como 1907 ingaggia l’attaccante 22enne gambiano Alieu Fadera, Como 1907, ‏2024-08-14 (ב־)
↑  CAF announces Final Squad List for TotalEnergies Africa Cup of Nations Cote d'Ivoire 2023  באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
| נבחרת גמביה – גביע אפריקה לאומות 2023 |
| --- | --- | --- |
|  1 מ. ג'ובה •  2 בארי •  3 ג'אלו •  4 אנגום •  5 ע. קולי •  6 מריח •  7 פאדרה •  8 אדמס •  9 סיסאי •  10 בארו •   11 סניאנג •  12 גומז • 13 טוראי •  14 סונקו סונדברג • 15 מנדי • 16 מאנה • 17 יאנקו • 18 גאייה • 19 א. קולי • 20 מינטה • 21 מ. סאנה • 22 סאר • 23 בדמוסי • 24 דרבו • 25 ב. סאנה • 26 סווה • 27 בוב • מאמן: סיינטפיט |  1 מ. ג'ובה •  2 בארי •  3 ג'אלו •  4 אנגום •  5 ע. קולי •  6 מריח •  7 פאדרה •  8 אדמס •  9 סיסאי •  10 בארו •   11 סניאנג •  12 גומז • 13 טוראי •  14 סונקו סונדברג • 15 מנדי • 16 מאנה • 17 יאנקו • 18 גאייה • 19 א. קולי • 20 מינטה • 21 מ. סאנה • 22 סאר • 23 בדמוסי • 24 דרבו • 25 ב. סאנה • 26 סווה • 27 בוב • מאמן: סיינטפיט | גמביה |
אנחנו נעבור

"אנחנו נעבור" הוא שיר שנכתב ב-1967 על-ידי יחיאל מוהר, הולחן על-ידי משה וילנסקי ובוצע על-ידי כמה להקות ישראליות לאורך השנים.
רקע השיר

השיר מבוסס על המיקום הגאוגרפי של מצרי טיראן. מצרי טיראן הם מצרי ים השוכנים בפתחו של מפרץ אילת, ומקשרים בינו לבין הים האדום. מצרי טיראן היו זירת מלחמה במלחמת ששת הימים, שם נערך הקרב באיים סנפיר וטיראן. ישראל ראתה בחסימת המעבר למצרי טיראן על ידי מצרים הכרזת מלחמה, ולכן נקטה פעולה התקפית, שיצאה לפועל ב-22 במאי 1967. ב-23 במאי 1967 החלו המצרים להגיב בחזרה לישראל, ובתחילת שנות השמונים ישראל החלה לסגת ממצרי טיראן בעקבות הסכם השלום עם המצרים. כתוצאה מהמלחמה נהפכו האיים סנפיר וטיראן סימבוליים לעם ישראל, ולכן השיר נכתב בעקבות הקרב שם.
משמעות השיר

השיר "אנחנו נעבור" הוא שיר פטריוטי, השייך לקבוצת שירים שנכתבו ערב מלחמת ששת הימים, במטרה לעודד ולהרים את רוח הלוחמים ואת מוראל העם, ביניהם: "החזיקי לנו אצבעות", "באנו למילואים", "נאצר מחכה לרבין", "שארם אלשיח" ועוד.
ביצועים לשיר

הביצוע של להקת הדודאים הוא הביצוע המוכר ביותר לשיר, אך יש עוד כמה ביצועים לשיר, ישנים וחדשים יותר על ידי להקות שונות ועל ידי זמרים שונים כגון: הזמר מרטין מוסקוביץ', רחל אטאס, ויס אלכס, פרומנקסי מקס, חבורת שירו שיר ולהקת הנח"ל.
הערות שוליים

1 2  איתי בלומנטל ויואב זיתון, האיים שהיו בשליטת ישראל עוברים לסעודיה: "צחיחים וקסומים", באתר ynet, 12 באפריל 2016
1 2  בית לזמר - מילים לשיר אנחנו נעבור, באתר zemer.nli.org.il
אנחנו מוכנים

אנחנו מוכנים הוא אלבום סולו מספר 6 של הזמר יוצר החסידי אברהם פריד. האלבום יצא ב-1988 בחברת גל פז האלבום מכיל שירים בעברית, רוב מוחלט של השירים הם מלחניו של המלחין יוסי גרין
רקע

מהאלבום יצא הלהיט "תניא". שיר ממילות הגמרא שהלחין יוסי גרין, שהשתרש בצורה בולטת במוזיקה היהודית וזכה למספר גרסאות כיסוי כמו של אוהד מושקוביץ, עופר לוי ועמיר בניון.
להיטים בולטים נוספים שיצאו מהאלבום הם "אברהם יגל" ו"ידיד נפש".
ביקורת

מבקר המוזיקה נתנאל לייפר כתב על האלבום ”האלבום "אנחנו מוכנים" שינה את פני המוזיקה החסידית וגם את הקריירה של פריד שהחלה לטפס מעלה מעלה ובצדק רב.”
רשימת רצועות

| מס' | שם | מילים | לחן | משך |
| --- | --- | --- | --- | --- |
| 1. | אברהם יגל  | מנחה של שבת | ברוך צ'ייט | 3:31 |
| 2. | we are ready  | יוסי גרין | יוסי גרין | 6:12 |
| 3. | ידיד נפש  | זמירות לליל שבת | יוסי גרין | 5:51 |
| 4. | עשה למען  | תפילת עמידה | משה לאופר | 4:13 |
| 5. | שוועת עניים  | נשמת כל חי | יוסי גרין | 7:08 |
| 6. | השם מלך  | שמות פרק טו | משה לאופר | 3:24 |
| 7. | תניא  | מסכת ברכות | יוסי גרין | 6:19 |
| 8. | אליהו הנביא  | זמירות למוצאי שבת | יוסי גרין | 5:09 |
| 9. | אמת  | פיוט ונתנה תוקף | יוסי גרין | 8:11 |
| 10. | בורא עולם  | זמירות למוצאי שבת | משה לאופר | 3:24 |
הערות שוליים

↑  תניא- אברהם פריד
↑  תניא בביצוע אוהד מושקוביץ
↑  תניא בביצוע עופר לוי
↑  תניא בביצוע עמיר בניון
↑  נתנאל לייפר, ‏החנוכיה המוזיקלית: האלבום השביעי של אברהם פריד, באתר כיכר השבת, 25 בדצמבר 2022
| אברהם פריד |
| --- | --- | --- |
| אלבומים | אף יהודי לא ישאר מאחור • זה הזמן • תנו שבח • קץ לגלות • מלווה מלכה • מעגל השנה 2 • אנחנו מוכנים • מעגל השנה 3 •   אדרבה • אוצרות יהודיים (שני חלקים, כל אחד ביידיש ובעברית) • שטר התנאים • ברכה והצלחה • האפ קאזאק • חזק! • ניגון הבעש"ט • יחיד ורבים • אבינו מלכנו • בין כך ובין כך • הלהיטים הגדולים • יענקל יענקל • אוסף להיטי העשור • רצוננו לראות את מלכנו • א מחייה •  אוצר של יראת שמיים • כמה טוב שנפגשנו • פרויקט רילקס עם אברהם פריד (שני חלקים) • Good Old Days • אברהם פריד בהופעה חיה בישראל (אלבום כפול) |  |
| סינגלים | עלה קטן שלי • כי הרבית • כמה טוב שנפגשנו • ירושלים שבלב • הנני בידך • אחים בנפש • עובר מה שעובר • אבא • אוטוטו • בצורת • רצוננו |  |
| --- | --- |
בקרת זהויות :  MusicBrainz release group: 15fe514d-13b4-4ca4-95f9-d67b7655fdea
אן לורל קרטר

| --- | --- |

 לידה:  22 בספטמבר 1953 (בת 71) Don Mills, קנדה 
 מדינה:  קנדה 
 מקום לימודים:  אוניברסיטת טורונטו, אוניברסיטת יורק 
 annelaurelcarter.com
 
אן לורל קרטר (באנגלית: Anne Laurel Carter;‏ נולדה ב-22 בספטמבר 1953, דון מילס, קנדה) היא סופרת קנדית שזכתה במספר פרסים ספרותיים בקנדה.
ביוגרפיה

אן לורל קרטר נולדה בעיירה דון מילס שבקנדה. לאחר סיום בית הספר היא למדה באוניברסיטת טורונטו, אך עזבה את הלימודים לאחר השנה הראשונה. בגיל 19 היא הגיע לישראל והחלה ללמוד עברית. במהלך הלימודים היא פגשה את בעלה הראשון, הזוג עבר לקליפורניה והתחתן. בהמשך הם עברו לטורונטו בה אן קרטר חזרה ללימודי אוניברסיטה וסיימה אותה. היא החלה ללמד אנגלית בבתי הספר בחלק הצרפתי של קנדה.
בשנות ה-90 אן לורל קרטר החלה לפרסם את היצירות שלה. בשנת 1997 הסיפור No Missing Parts זכה בפרס השני של עיתון בטורונטו. גם בשנת 1998 הסיפור שלה זכה באותו פרס ובהמשך היא זכתה בפרס ספרותי קנדי עבוד סיפור קצר. בשנים 2001 ו-2002 היא קיבלה פרסים נוספים על ספרים שכתבה.
בסך הכל אן לורל קרטר כתבה כ-18 ספרים בעיקר ספרי ילדים ונוער.
בשנת 2008 יצאה לאור ספרה "נכדתו של הרועה" שמתאר את הסכסוך הישראלי-פלסטיני מבעד לעיניה של אמאני, ילדה פלסטינית. הספר זכה לפרסים מאיגוד הסיפריות הקנדיות וגופים נוספים. לעומת זאת הוא סומן כספר אנטי-ישראלי על ידי בני ברית, שביקשו להסיר את הספר מרשימות הקריאה המומלצות של אונטריו לבתי ספר.
הערות שוליים

↑  Member Profile, The Writers' Union of Canada (באנגלית)
↑  Jewish Group Boycotts Canadian Kids' Book, www.publishersweekly.com
| --- | --- |
בקרת זהויות :  GND: 1041371128  ISNI: 0000 0000 7416 7445  LCCN: n00039293  NLK: KAC200906944  VIAF: 52918101   WorldCat (עם VIAF): 52918101
אמאר אקבאר אנתוני

| --- | --- |

כרזת הסרט
 בימוי:  מנמוהאן דסאי 
 הופק בידי:  מנמוהאן דסאי 
 תסריט:  קאדר חאן, Prayag Raj 
 שחקנים ראשיים:  אמיטאב באצ'אן וינוד קהאנה רישי קאפור   פארווין באבי   שבאנה אזמי   ניטו סינג  פראן ג'יוואן נירופה רוי
 מוזיקה:  Laxmikant-Pyarelal 
 מדינה:  הודו 
 שיטת הפצה:  וידאו על פי דרישה 
 הקרנת בכורה:  1977 
 משך הקרנה:  184 דק' 
 שפת הסרט:  הינדי 
 סוגה:  סרט דרמה, סרט קומדיה, Masala film 
 דף הסרט ב־IMDb
 
אמאר אקבאר אנתוני (בדוונאגרי: अमर अकबर एन्थोनी) הוא סרט בוליוודי משנת 1977 בכיכובם של אמיטאב באצ'אן, וינוד קהאנה (Vinod Khanna), רישי קאפור ונאדירה, העוסק בשלושה אחים אשר הופרדו בילדותם. הסרט, אשר הפך ללהיט הגדול ביותר בבוליווד לשנת 1977‏ היה מועמד לשבעה פרסי פילמפייר, אחד מטקסי הפרסים הוותיקים של תעשיית הקולנוע ההודית, וזכה בשלושה.
הסרט מגולל את סיפורם של שלושה ילדים אשר הופרדו בילדותם, וגדלו כל אחד בביתו של אחר. הבכור, אמאר (וינוד קהאנה) גדל בביתו של שוטר המאמין בהינדואיזם, אנתוני (אמיטב באצ'אן), הבן האמצעי גודל בידי כומר קתולי ואילו אקבאר (רישי קאפור), הקטן, חי בביתו של חייט מוסלמי. הסרט מתאר את תהליך פגישתם המחודשת של האחים לאחר 22 שנה וסיפור מציאתם את הוריהם לצד סיפור התאהבותם של כל אחד מהם בבת זוגו.
הכרה ופרסים

אמאר אקבאר אנטוני הפך לסרט המצליח ביותר לשנת 1977, עת יציאתו לאקרנים. בטקס פרסי הפילמפייר, אחד מטקסי הפרסים הוותיקים של תעשיית הקולנוע ההודי, הסרט היה מועמד לשבעה פרסים, ביניהם: פרס הסרט הטוב ביותר, הבמאי הטוב ביותר ופרס הליריקן הטוב ביותר בשל השיר Parda Hai Parda.
בנוסף, מוחמד רפי המוכר גם בשם ראפי סאהיב, זמר פלייבק פורה ששר בסרטים בוליוודים רבים, היה מועמד לפרס זמר הפלייבק הטוב ביותר עבור שיר זה. עם זאת, ראפי זכה בפרס הפילמפייר עבור השיר kya hua tera wada מתוך הסרט Hum Kisise Kum Naheen, שאף בו השתתף רישי קאפור.
אמיטאב באצ'אן זכה בפרס השחקן הטוב ביותר והסרט קיבל עוד שני פרסי פילמפייר עבור עריכה ופרס במאי המוזיקה הטוב ביותר.
פסקול הסרט, כמו כן השירים Parda Hai Parda ו- My Name Is Anthony Gonsalves מתוך פסקול זה, הפכו פופולריים בקרב רבים. השיר My Name Is Anthony Gonsalves אף נתן השראה לסרט בשם זה שיצא לאקרנים במהלך 2008.
הערות שוליים

↑  Box Office 1977, באתר Boxoffice India
↑  Awards for Amar Akbar Anthony (1977)‎, באתר IMDb
↑   מוחמד ראפי, במסד הנתונים הקולנועיים IMDb (באנגלית)
↑  Filmfare Nominees and Winner
↑   "My Name Is Anthony Gonsalves (2008)‎", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007371893005171
אמאטוני

אמאטוּני (בארמנית: Ամատունի) הייתה משפחת אצילים ארמנית שעקבותיה נמצאו בשלהי העת העתיקה כאשר הם שלטו על מחוז אראגאטסון ומקום מושבם היה באושקן (Օշական). באמצע המאה השמינית, מספר חברים של המשפחה היגרו לאזורים שהיו בשליטת האימפריה הביזנטית, וענף של המשפחה השתלט על ארטז, מחוז בוספוראקאן (Վասպուրական), עם מצודת מאקו כמרכזה, שם שלטו כוואסלים תחת בית ארטסוני (Արծրունիներ).
מאוחר יותר עברו צאצאים של המשפחה לממלכה הגאורגית המאוחדת. בשנת 1784 התקבלו אמאטוני בשם סארקיס ובניו כאצילים, נסיכים, תחת שלטונו של ארקלה השני. לאחר סיפוח גאורגיה על ידי האימפריה הרוסית אושר למשפחה, ב-25 במרץ 1826, לשאת את התואר קניאז.
הערות שוליים

↑  וספוראקאן (Վասպուրական) - פרובינציה וממלכה ארמנית, שנכבשה על ידי האימפריה הביזנטית
↑  הלכסיקון הביוגרפי הרוסי
447

שנת 447 היא השנה ה-47 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 447 ניתן לה בדיעבד.
כל התאריכים שלהלן הם לפי הלוח היוליאני.
אירועים

קרב האוטוס
ראו גם

ילידי 447‎
נפטרים ב-447‎
אמאורוביים

| אמאורוביים |
| --- | --- |
 Amaurobius fenestralis
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: אמאורוביים
שם מדעי
 Amaurobiidae ‏טורל, 1869
תחום תפוצה


אמאורוביים (שם מדעי: Amaurobiidae) היא משפחת עכבישאים בני הקבוצה ארנומורפיה בעלת תפוצה גלובלית (למעט במרבית אפריקה ובאזורי הקטבים), כשרבים מהם חיים באוסטרליה וניו זילנד במגוון סביבות חיות. המשפחה מכילה 49 סוגים שונים.
משפחה זו קרובה למשפחת המשפכניים ולמשפחה Desidae והיא הוגדרה ב-1870 בידי החוקר השוודי טמרלן טורל (אנ').
מינים אלה קטנים יחסית ובעלי עיניים גדולות כשחלקם פעילי לילה מובהקים. רגליהם ארוכות ורחבות וצבעם חום כהה עד שחור ולעיתים הם בעלי גב מנוקד. הם מייצרי קורים רחבים ומפותלים צמודים למשטחים כמו סלעים או קירות והם לא מאוד ארסיים, אם כי ינשכו אנשים בתגובה לאיום, מה שיכול לגרום לנפיחות מקומית.
סוגים

Altellopsis
Amaurobius - בו Amaurobius ferox
Anisacate
Arctobius
Auhunga
Auximella
Callevopsis
Callobius
Cavernocymbium
Chresiona
Chumma
Cybaeopsis
Dardurus
Daviesa
Emmenomma
Hicanodon
Himalmartensus
Livius
Macrobunus
Malenella
Maloides
Muritaia
Naevius
Neoporteria
Neuquenia
Obatala
Otira
Ovtchinnikovia
Oztira
Parazanomys
Pimus
Pseudauximus
Retiro
Rhoicinaria
Rubrius
Storenosoma
Taira
Tasmabrochus
Tasmarubrius
Teeatta
Tugana
Tymbira
Urepus
Virgilus
Wabarra
Waitetola
Yacolla
Yupanquia
Zanomys
אן לנגטון

| --- | --- |

 לידה:  24 ביוני 1804 
 פטירה:  10 במאי 1893 (בגיל 88) טורונטו, קנדה 
 תחום יצירה:  ציור 
 
אן לנגטון (באנגלית: Anne Langton; ‏  24 ביוני 1804 –- 10 במאי 1893) הייתה אמנית אנגלייה שהתמחתה בנופים ובציורי דיוקנאות מיניאטוריים.
חיים וקריירה

היא נולדה לתומס ולאלן לנגטון ביורקשייר דיילס, אך תוך מספר חודשים הם עברו ללנקשייר, שם גדלה באחוזה. היא ואחיה ויליאם וג'ון התחנכו בבית על ידי הוריהם ומורים פרטיים. משפחתה טיילה רבות באוסטריה, בלגיה, צרפת, איטליה, גרמניה ושווייץ, בעוד שהילדים קיבלו שיעורי אמנות פרטיים ממאסטרים ונחשפו לאנשי ספרות בכל מקום שבו שהו.
בעקבות מלחמות נפוליאון, שהסתיימו ב-1815, עסקיו של תומאס לנגטון באנגליה הפכו לא יציבים והמשפחה נאלצה לחזור לאנגליה ממסעותיהם ולימודיהם בשנת 1821. בשובם הם נאלצו למכור את אחוזתם, לפטר את כל המשרתים מלבד אחד, ולעבור לבית עירוני קטן בליברפול. בגיל 16, אן לקחה על עצמה רבות מחובות משק הבית והטיפול בהוריה המזדקנים, תוך שהיא ממשיכה בעבודות האמנות וההכשרה שלה במידת האפשר.
לאחר הפסדים כספיים נוספים, עברה המשפחה לעיירת ספא קטנה מצפון לליברפול. אן המשיכה לשכלל את כישוריה האמנותיים ולבקר חברים וקרובי משפחה ברחבי בריטניה כדי לקבל גישה לציור נופים. היא גם הייתה מוכשרת בציור מיניאטורות בצבעי מים על שנהב.
ב-1833, אחיה ג'ון, לאחר שסיים את לימודיו בקיימברידג', היגר לקנדה והמשפחה עברה לבית קטן יותר בבוטל (אנ') ליד ליברפול. בשלב זה, בהיותה קרובה לגיל 30, היא לא התחתנה וסבלה מירידה בשמיעה. ב-1836, אחיה ויליאם, הפך לאיש עסקים מצליח מאוד במנצ'סטר והוא הציע לשלם את הוצאות המחיה של משפחתו כדי לאפשר להם להישאר באנגליה, אך בשנה שלאחריה החליטה המשפחה להצטרף לג'ון לנגדון בקנדה.
אן, הוריה ודודה עלמה, עזבו את ליברפול ב-24 במאי 1837, והגיעו לניו יורק שלושה שבועות לאחר מכן. מסעם היבשתי דרך טורונטו אל פיטרבורו (אנ'), אונטריו, נמשך כמעט חודשיים, עקב סיור בניו יורק ובמפלי הניאגרה. הם התיישבו בחווה של ג'ון באגם סטרג'ון (אנ'), ליד מפלי פנלון (אנ'), אונטריו.
היא נפטרה ב-1893, בטורונטו בגיל 88.
הערות שוליים

↑  "Archives of Ontario - Anne Langton: The Early Years". www.archives.gov.on.ca. Retrieved 2023-07-04.
↑  "Archives of Ontario - Anne Langton: The Grand Tour - Part One". www.archives.gov.on.ca
↑  "Archives of Ontario - Anne Langton: The Grand Tour - Continued". www.archives.gov.on.ca. R
↑  "Archives of Ontario - Anne Langton: Back in Britain". www.archives.gov.on.ca.
↑  "Archives of Ontario - Anne Langton: Miniatures on Ivory". www.archives.gov.on.ca. Retrieved 2023-07-04.
↑  "Archives of Ontario - Anne Langton: Emigration". www.archives.gov.on.ca. Retrieved 2023-07-04.
| --- | --- |
בקרת זהויות :  NLI: 987007347509105171  ISNI: 0000 0000 7393 5000  LCCN: n2001030920  NKC: jo2012690158  NTA: 315020423  SNAC: w6cz77dt  VIAF: 38718335   WorldCat (עם VIAF): 38718335 
גברת לנגטון
אנריקו לואיג'י פסטה

| --- | --- |

 לידה:  11 באוגוסט 1868 מונקאליירי, איטליה 
 פטירה:  30 בספטמבר 1939 (בגיל 71) מונקאליירי, איטליה 
 ענף מדעי:  חוקר טבע
 מקום מגורים:  איטליה
 
אנריקו לואיג'י פסטה (באיטלקית: Enrico Luigi Festa; ‏11 באוגוסט 1868 - 30 בספטמבר 1939) היה חוקר טבע איטלקי.
אנריקו נולד בטורינו לקונארד ותאודורה משפחה אמידה ומכובדת בעיר. ב-1891 סיים את לימודי ידיעת הטבע באוניברסיטת טורינו ומיד הצטרף למוזיאון הזואולוגי בו נשאר על לפרישתו ב-1923. 
מאחר שיחוסו אפשר לו לחיות ללא דאגות פרנסה, השקיע את כל זמנו במסעות מחקר זואולוגיים סביב העולם. ב-1891 ביקר בתוניס ואסף דוגמאות של 300 מינים, לאחר מכן ביקר במצרים שם בילה את קיץ 1893. משם המשיך לארץ ישראל, ירדן ואגם חומס בסוריה, אזורים שנחקרו מעט מאוד עד אותה תקופה, וחזר עם מינים שנחשבו נדירים. את ממצאיו מהמסע פרסמו ב-1894 חוקרים שונים בעלון של אוניברסיטת טורינו.
לאחר פטירתו תרם את האוסף שלו, שכלל יונקים, ציפורים, זוחלים וחרקים, לרשות מוזיאון הזואולוגי בטורינו.
מסעו לישראל והסביבה

ב-27 בפברואר 1893 יצא אנריקו מג'נובה, איטליה כדי לחקור את החי בישראל, ירדן והסביבה. עיקר עניינו היה בציפורים, יונקים ודגים אך כפי שנהגו חוקרים בתקופתו, השתדל לאסוף מגוון רחב ככל האפשר של בעלי חיים ואסף כמעט את כל מה שנקרה בדרכו.
לאחר עצירה של כמה ימים באלכסנדריה, מצרים הגיע ב-22 במרץ ליפו. אנריקו התרשם מהפרדסים היפים הזוחלים ושירת בולבול צהוב-שת שהיה נפוץ בעיר. משם יצא ברכבת, שבניית מסילתה הסתיימה רק שנתיים קודם, עם משרתו ג'ורג' לורנזו ומתורגמן ערבי לכיוון ירושלים, שם שכר כמה פרדות ויצא לסיורים בסביבה לכיוון מנזר מר סבא, ויריחו. בסיוריו צד ציפורים, אסף זוחלים, חרקים, עכבישים ונדלים. בתיאוריו הוא מספר על חזירי בר שהיו נפוצים לאורך הירדן והואדיות וחסידות לבנות שנחתו ליד מקווי מים.
ב-22 במרץ מזג אוויר התקדר והוא חזר לירושלים לתוך סופת שלג שנמשכה שלושה ימים וכיסתה את האדמה בשלג בגובה של כ-15 ס"מ. באותה תקופה רובה של הארץ היה פרא ושבטים נודדים נהגו לשדוד עוברי אורח, לכן כעבור כמה ימים הצליח להשיג מהפאשה של ירושלים מכתב המורה לתושבי האזור לאפשר לו מעבר חופשי ולעזור בכל דרך אפשרית. הוא שכר כמה גמלים עם שומרים חמושים ויצא לכיוון ים המלח, שם בנה רפסודה וניסה לדוג דגים במעמקי הימה ללא הצלחה.
כשחזר ליריחו החליט לחקור את אזור עבר הירדן. עד תקופה זו אזור זה כמעט ולא נחקר על ידי חוקרי טבע מאחר נחשב כמסוכן יותר מאשר צידו המערבי של הנהר הירדן, אך מאחר שהיה מיומן בשימוש ברובה ושכר מספר שומרים החליט לנסות את מזלו. ב-12 באפריל חצה את נהר הירדן ועלה צפון לכיוון סלט ועמאן שם הסתובב וחזר דרומה לכיוון מידבא ובחזרה ליריחו, ירושלים ולבסוף ליפו.
פרסומים ממסעו לישראל, לבנון והסביבה

התפרסמו ב-1894 בעלון של אוניברסיטת טורינו כרך 9.
עלון 167 - זוחלים ודו-חיים
עלון 169 - פשפשאים
עלון 172 - סיפור מסע
עלון 173 - חיפושיות
עלון 174 - ציפורים
עלון 177 - סרטנאים ושווה-רגלאים
עלון 185 - תיאור נמלה חדשה למדע Camponotus festai Emery, 1894
עלון 191 - חגבאים
הערות שוליים

↑  Bollettino dei musei di zoologia ed anatomia comparata della R. Università di Torino. v.9(1894)
| --- | --- |
בקרת זהויות :  GND: 1056451769  ISNI: 0000 0000 4807 0666  LCCN: nr96031729  NTA: 371079721  RERO: 02-A011244529  SUDOC: 104575808  VIAF: 12207197   WorldCat (עם VIAF): 12207197
אן לי

| --- | --- |
אין תמונה חופשית
 לידה:  12 בנובמבר 1967 (בת 56) שפילד, הממלכה המאוחדת 
 שם לידה:  Annerley Emma Gordon 
 מוקד פעילות:  הממלכה המאוחדת 
 תקופת הפעילות:  מ-1990 
 סוגה:  יורודאנס 
 שפה מועדפת:  אנגלית 
 חברת תקליטים:  קבוצת אווקס, Off Limits 
 www.annerleymusic.com
 
אן לי (באנגלית: Ann Lee; נולדה ב-12 בנובמבר 1967 בשם אנרלי אמה גורדון), היא זמרת יורודאנס בריטית-איטלקית, שכיכבה כזמרת הראשית בלהיטי יורודאנס רבים במהלך שנות ה-90 של המאה ה-20. היא ידועה בעיקר בזכות להיטה "2 Times" משנת 1999.
ביוגרפיה

לאחר שעברה להתגורר באיטליה בסוף שנות ה-80, התגלתה לי על ידי ציד כישרונות. בעקבות כך שימשה כזמרת הראשית בשירי יורודאנס, בהם כיכבה תחת שמות במה שונים, בהם, "Anne", "DJ Space'C", "Lolita", "A Kay BJ", "Alex", "Wienna" ו-"TH Express". בנוסף לכך היא הייתה שותפה גם בהפקת מספר סינגלים בז'אנר היורוביט עם חברת ההקלטות האיטלקית A.Beat-C. תחת השמות "Annerley Gordon" ו"Annalise". גורדון זכתה לקרדיט כאחד מהיוצרים של הקומפוזיציה של השיר "The Rhythm of the Night" (אנ'), אשר הופק על ידי חברת התקליטים DWA על ידי ההרכב המוזיקלי האיטלקי קורונה.
סינגל הסולו הראשון של אן לי היה "2 Times" יצא במקור לשווקים בשנת 1998 תחת שם הבמה "Ann Lee". הסינגל יצא במהדורה מחודשת בתחילת 1999, וגרסה זו כיכבה בצמרת המצעדים באוסטריה, צרפת, גרמניה, איטליה, הולנד, נורווגיה, דנמרק אוסטרליה וניו זילנד. הסינגל הגיע למקום השני במצעד הבריטי, מולדתה של לי. השיר זכה בהמשך להצלחה נוספת, כאשר נעשה בו שימוש בפסקול הסרט "Head over Heels" (אנ') משנת 2001.
הסינגל השני של אן לי, "Voices", לא הצליח לשחזר את ההצלחה של הסינגל הראשון שלה, על אף שהצליח להגיע למצעד ה-Top 10 שלצ'כיה, דנמרק וספרד, ולמצעד ה-Top 30 בבריטניה.
בשנת 2007 הוציאה אן לי אלבום אולפן חדש בשם "So Alive", שכלל את הסינגל "Catches Your Love".
בשנת 2009 הוציאה לי סינגל חדש, "2 People", אותו הפיקה עם חברת ההקלטות Off Limits.
דיסקוגרפיה > אלבומי אולפן

1999: Dreams
2007: So Alive
דיסקוגרפיה > סינגלים

1999: 2 Times
1999: Voices
2000: Ring My Bell
2001: So Deep
2007: No No No
2007: 2 Times 2007
2009: 2 People
אמה ללמאן

| --- | --- |

 לידה:  16 באוגוסט 1898 ז'יווה, צרפת 
 פטירה:  11 בספטמבר 1988 (בגיל 90) ריימס, צרפת 
 מדינה:  צרפת 
 מקצוע:  פוליטיקאית, אתלטית 
 מידע חסידת אומות העולם
 פרסים והוקרה:  חסידת אומות העולם
 קישורים חיצוניים
 יד ושם:  אמה ללמאן
 
אמה מארי ללמאן (בצרפתית: Aimée Marie Lallement; 16 באוגוסט 1898 – 11 בספטמבר 1988) הייתה אלופת העולם בהטלת כידון, פעילה פמיניסטית וסוציאליסטית צרפתייה, שהוכרה כחסידת אומות העולם, על הצלת יהודים בצרפת בתקופת השואה.
קורות חיים

אמה מארי ללמאן נולדה בז'יווה (אנ') שבצרפת, ב-18 באוגוסט 1898 להורים שעסקו בהוראה. מלחמת העולם הראשונה אילצה את משפחתה להגר מאזור הארדנים. כפליטה בפריז המשיכה בלימודיה וקיבלה שם משרת הוראה. ללמאן פעלה למען שוויון זכויות לנשים. כמו כן, היא מחתה על אי-קבלתן של נשים לאולימפיאדה. כאשר נערכה האולימפיאדה ב-1924 בפריז, ללמאן ארגנה אירוע ספורט תחרותי מקביל לנשים. מעבר לכך, היא הייתה אלופת עולם בהטלת כידון ובריצת 110 מטרים, וחברה במפלגה הסוציאליסטית הצרפתית.